
ΑΠΟΦΑΣΕΙ Σ 

Αριθ. 199867 (1) 


Τροποποίηση της 373612/1553/4.9.1980 κοινής αποφά¬ 
σεως των Υπουργών Οικονομικών και Γ εωργίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τη συνθήκη Προσχώρησης, της Ελλάδος στις Ευρω¬ 
παϊκές Κοινότητες, που κυρώθηκε με το Νόμο 945/1979. 

2. Τις διατάξεις του Νόμου 1558/85 «Κυβέρνηση και Κυ¬ 
βερνητικά Όργανα». 


3. Τις διατάξεις των άρθρων 23,26 και 28 του Νόμου 
992/1979. 

4. Τις διατάξεις του Π.Δ/τος 402/1988 «Οργανισμός 
Υπουργείου Γεωργίας» όπως τροποποιήθηκε με το 
Π.Δ/γμα 385/1994 (ΦΕΚ 216 /Α71994). 

5. Το άρθρο 28 του Ν. 2520/1997 (ΦΕΚ 173/Α71997), 
όπως τροποποιήθηκε και ισχύει. 

6. Τον Καν. 1258/1999 «περί χρηματοδότησης του Τα¬ 
μείου ΕΓΤΠΕ - Τμ.Εγγυήσεων». 

7. Τον Καν. 1663/1995. 

8. Τον Καν. 1257/99 του Συμβουλίου «για τη στήριξη της 
αγροτικής ανάπτυξης από το ΕΓΤΠΕ και για την τροπο¬ 
ποίηση και κατάργηση ορισμένων κανονισμών». 

9. Τον Καν. 1750/99 της Επιτροπής « για την θέσπιση λε¬ 
πτομερών κανόνων εφαρμογής-του Καν. 1257/99». 

10. Την κοινή απόφαση των Υπουργών Οικονομικών και 
Γεωργίας με αριθ. 373612/1553/4.9.1980 (ΦΕΚ 898/Β7 
1980) «περί λειτουργίας του Ειδικού Λογαριασμού Εγ¬ 
γυήσεων Γ εωργικών Προϊόντων». 

11. Την αριθ. 1039386/444/Α 0006/21.4.-2000 (ΦΕΚ 571 
Β'/22.4.2000) περί «ανάθεσης αρμοδιοτήτων του Υπουρ¬ 
γού Οικονομικών στους Υφυπουργούς Οικονομικών». 

12. Την ανάγκη τροποποίησης και συμπλήρωσης της 
κοινής απόφασης με σκοπό την ορθότερη λειτουργία του 
Ειδικού Λογαριασμού Εγγυήσεων Γεωργικών Προϊόντων 
(ΕΛΕΓΕΠ). 

13. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Τροποποιούμε και συμπληρώνουμε την κοινή απόφαση 
μας αριθ. 373612/1553/4.9.1980,όπως τροποποιήθηκε 
και συμπληρώθηκε με τις σχετικές αποφάσεις μας αριθ. 
403368/3705/7.11.80, 477123/13.9.82, 166635/13.1.83, 
186832/29.11.88, 171740/13.6.91 και 2062022/2181/ 
80041/30.9.93 ως κατωτέρω: 

1. Όπου στις ανωτέρω αποφάσεις αναφέρεται: η Δ/νση 
Διαχ/σης Αγορών Γ εωργικών Προϊόντων (ΔΙΔΑΓΕΠ) αντι¬ 
καθίσταται από την Γ ενική Δ/νση Διαχείρισης Αγορών Γε- 
ωργικών Προϊόντων. (ΓΕ.ΔΙΔΑΓΕΠ). 

2. Το Κεφάλαιο (Β’ Έξοδα) παράγραφος 1 (α) αντικαθί¬ 
σταται ως ακολούθως: 

«1. Αναγνώριση και εκκαθάριση της δαπάνης. 

α) Η αναγνώριση και εκκαθάριση της δαπάνης ενεργεί- 
ται κατά λόγον αρμοδιότητας από: 

• Τη Δ/νση Δημητριακών, Λιπαρών και Ζωικών Προϊόντων. 

• Τη Δ/νση Οπωροκηπευτικών, Αμπελοοινικών και Βιο¬ 
μηχανικών Προϊόντων. 

• Τη Δ/νση Οικονομικής Διαχείρισης. 

Η ΓΕ.ΔΙΔΑΓΕΠδύναταιναεκχωρείτην αρμοδιότητα της 
έγκρισης πληρωμών υπό τις προϋποθέσεις του Παραρ¬ 
τήματος του Καν. 1663/95. 

• Στις υπηρεσίες των Νομαρχιακών Αυτοδιοικήσεων, 
όταν προβλέπεται από απόφαση του Υπουργού Γεωργίας 
και τυχόν συναρμοδίου Υπουργού. 

• Στον Οργανισμό Βάμβακος, για τις ενισχύσεις στον 
τομέα του βάμβακος. 

• Στον Εθνικό Οργανισμό Καπνού, για τις ενισχύσεις 
στον τομέα του καπνού. 

• Στην Δ/νση Προγραμματισμού και Γεωργικών Διαρ¬ 
θρώσεων, για τα προγράμματα της πρόωρης συνταξιο- 
δότησης και της εξισωτικής αποζημίωσης. 

• Στην Δ/νση Χωροταξίας και Προστασίας Περιβάλλο¬ 
ντος, για τα προγράμματα προστασίας περιβάλλοντος. 

• Στην Δ/νση Δασικών Πόρων, για τα προγράμματα δά- 
σωσης. 

• Σε υπηρεσίες του Υπουργείου Γεωργίας, όταν προ- 
βλέπεται από Κοινές Υπουργικές Αποφάσεις των Υπουρ¬ 
γών Οικονομικών και Γ εωργίας. 

Η απόφαση αυτή που ισχύει από της υπογραφής της, να 
δημοσιευθεί στην Εφημερίδα της Κυβερνήσεως. 

Αθήνα, 28 Σεπτεμβρίου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΓΕΩΡΓΙΑΣ 

ΓΕΩΡΓ. ΔΡΥΣ ΓΕΩΡΓ. ΑΝΩΜΕΡΙΤΗΣ 

-♦- 

Αριθ. Υ6γ/5322 (2) 

Υπαγωγή ουσίας στις διατάξεις για τα ναρκωτικά. 

ΟΙ ΥΠΟΥΡΓΟΙ 

ΥΓΕΙΑΣ ΚΑΙ ΠΡΟΝΟΙΑΣ - ΔΙΚΑΙΟΣΥΝΗΣ 

Έχοντας υπόψη: 

1 .Τις διατάξεις των άρθρων 2 και 4 του Ν. 1729/87 «Κα¬ 
ταπολέμηση της διάδοσης των ναρκωτικών, προστασία 
των νέων και άλλες διατάξεις». 

2. Τη γνωμοδότηση της Επιτροπής Ναρκωτικών, συνε¬ 
δρία αριθμ. 4/15.9.2000. 

3. Την αριθμ.2850/18.4.2000 απόφαση ανάθεσης αρμο¬ 
διοτήτων στους Υφυπουργούς Υγείας και Πρόνοιας, απο¬ 
φασίζουμε: 

Την υπαγωγή στον Πίνακα Ατου άρθρου 4 παρ. 3 του Ν. 
1729/87 και της ουσίας: 

ΡΜΜΑή 4-ΜΜΑ 

4-μεθοξυμεθαμφεταμίνη 

4-πΐθΙΙτοχγΓη6ΐθ3ΓηρΐΊθΐ3Γηίηθ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Νοεμβρίου 2000 

οι ΥΠΟΥΡΓΟΙ 

ΥΦΥΠ. ΥΓΕΙΑΣ ΚΑΙ ΠΡΟΝΟΙΑΣ ΔΙΚΑΙΟΣΥΝΗΣ 

ΧΡΙΣΤΙΝΑ ΣΠΥΡΑΚΗ ΜΙΧΑΗΛ ΣΤΑΘΟΠΟΥΛΟΣ 


Αριθ. 39469 (3) 

Προσαρμογή της συστατικής πράξης του Νομικού Προ¬ 
σώπου «Β' Κρατικός Βρεφονηπιακός Σταθμός Περι¬ 
στεριού» (Π.Δ. 160/86 ΦΕΚ 61 τ.Α') στις διατάξεις του 
Δ.Κ.Κ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 26 και 203 του Π.Δ. 410/95 
(ΦΕΚ Α’ 231) Δ.Κ.Κ. 

2) Την αριθμ. 919/2000 απόφαση του Δημοτικού Συμ¬ 
βουλίου του Δήμου Περιστεριού. 

3) Τις διατάξεις των παρ. 6,7 & 8 του άρθρου 9 του Ν. 
2503/1997 (ΦΕΚ Α’ 107/30.5.97) «Διοίκηση, οργάνωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις». 

4) Την παρ. 16 του άρθρου 9 του Ν. 2623/98. 

5) Την αριθμ. 112β/1993/22.5.1995 απόφαση του Υπουρ¬ 
γού Υγείας Πρόνοιας και Κοινωνικών Ασφαλίσεων που δη¬ 
μοσιεύτηκε στο ΦΕΚ501/7.6.1995τ.Β', αποφασίζουμε: 

Συστήνουμε στο Δήμο Περιστεριού του Νομού Αττικής 
ίδιο Νομικό Πρόσωπο με το όνομα «Β’ Δημοτικός Βρεφο¬ 
νηπιακός Σταθμός Περιστεριού» το οποίο διέπεται από 
τις διατάξεις του άρθρου 203 του Δ.Κ.Κ. 

- Σκοπός του Νομικού Προσώπου είναι: 

Η φιλοξενία, μόρφωση και διαπαιδαγώγηση των νηπίων 
των εργαζόμενων γονέων καθώς και η εξυπηρέτηση και η 
βοήθεια των εργαζόμενων μητέρων ή μητέρων με άλλα 
κοινωνικά προβλήματα του Δήμου Περιστεριού. 

-Έδρα 

Ο Β’ Δημοτικός Βρεφονηπιακός Σταθμός Περιστεριού 
έχει έδρα το Δήμο Περιστεριού. 

- Περιουσία του Νομικού Προσώπου 

Περιουσία του Νομικού Προσώπου αποτελεί η κινητή 
και ακίνητη περιουσία του Β’ Κρατικού Βρεφονηπιακού 
Σταθμού Περιστεριού καθώς και κάθε άλλο περιουσιακό 
στοιχείο κινητό ή ακίνητο που τυχόν αποκτηθεί ή αφιερω¬ 
θεί στο νεοσυσταθέντα «Β’ Δημοτικό Βρεφονηπιακό 
Σταθμό Περιστεριού». 

- Πόροι του Νομικού Προσώπου είναι: 

α) Η ετήσια επιχορήγηση από την Περιφερειακή Διοίκη¬ 
ση μέσω των Νομαρχιακών Αυτοδιοικήσεων για την κάλυ¬ 
ψη των αναγκών λειτουργίας, την συντήρηση των εγκα- 
ταστάσεών του και τη μισθοδοσία του προσωπικού του 
Κ.Π.Σ. που θα μεταταγεί σ’ αυτό μέχρι την έξοδό του από 
την υπηρεσία, βάσει των διατάξεων της παρ. 8 του άρ¬ 
θρου 9 του Ν. 2503/97 (ΦΕΚ 107/30.5.97τ.Α’) και σύμφω¬ 
να με τους όρους της προγραμματικής σύμβασης, που 
υπογράφεται μεταξύ του Υπουργείου Υγείας και Πρόνοι¬ 
ας, του Δήμου/Κοινότητας και της Περιφέρειας. 

β) Η ετήσια επιχορήγηση του Δήμου Περιστεριού. 

γ) Επιχορηγήσεις και κάθε είδους παροχή από το κρά¬ 
τος ή από οποιονδήποτε άλλο οργανισμό, νομικό ή φυσι¬ 
κό πρόσωπο, είτε απευθείας προς το Νομικό Πρόσωπο, 
είτε προς το Δήμο Περιστεριού για λογαριασμό του. 

δ) Κάθε είδους προσφορές, δωρεές, κληρονομιές και 
κληροδοσίες. 

ε) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ζ) Πρόσοδοι από την περιουσία του. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια Αρχή από τον Πρόεδρο του Δ.Σ. και όταν 
αυτός απουσιάζει ή κωλύεται, από τον Αντιπρόεδρο. 

-Κάλυψη δαπάνης 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Περι¬ 
στεριού το ύψος της οποίας δεν μπορεί να προσδιοριστεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 11 Οκτωβρίου 2000 

Με εντολή Γενικού Γραμματέα Περιφέρειας 
Η Διευθύντρια κ.α.α. 

ΕΛΙΣΑΒΕΤ ΤΑΣΟΥΛΗ 

-♦- 

Αριθ. 4326 (4) 

Έγκριση Κανονισμού Λειτουργίας Αισθητικού Δάσους 
Στενών του Νέστου Ν. Καβάλας. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 78, 79, 80 και 286 του Ν.Δ. 
86/69 (ΦΕΚ 7Α/69) «Περί Δασικού Κώδικα», όπως αντικα- 
ταστάθηκαναπότα άρθρα3,5,6 και 15του Ν.Δ. 996/1971 
(ΦΕΚ 192Α/71) «Περί αντικαταστάσεως και συμπληρώσε- 
ως διατάξεωντινώντου Ν.Δ. 86/69 κ.λ.π.». 

2. Το Ν. 177/1975 (ΦΕΚ205Α/75) «Περί αντικαταστάσε- 
ως διατάξεων τινών του Ν.Δ. 86/69 «Περί δασικού Κώδι¬ 
κα». 

3. Το Ν. 998/79 (ΦΕΚ 289 Α/79) «Περί προστασίας των 
δασών και δασικών εν γένει εκτάσεων της Χώρας». 

4. Το Π.Δ. 11.7.77 (ΦΕΚ 283 Δ/77) «Περί κηρύξεως των 
Στενών του Νέστου ως Αισθητικό Δάσος». 

5. Την Κοινοτική οδηγία 79/409/ Ε.Ο.Κ./2.4.1979 «Περί 
διατηρήσεως των αγρίων πτηνών». 

6. Το Ν. 1650/86 (ΦΕΚ 160 Α/86) «Προστασίαςτου περι¬ 
βάλλοντος». 

7. Το Ν. 1503/97 (ΦΕΚ 107 Α/97) Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

8. Τις 2776/19.6.98,1303/10.6.1999, 2502/7.9.1999, 
700/9.2.2000, 670/2.3.2000 και 1523/31.3.2000 αποφά¬ 
σεις μας «Ανάθεση άσκησης αρμοδιοτήτων μας στο Γ ενι¬ 
κό Δ/ντήτης Περιφέρειας, στους Προϊσταμένους των Δα¬ 
σικών Υπηρεσιών της Περιφέρειας». 

9. Τις αριθ. 66102/970/23.2.95, 99278/5712/8.12.97 και 
96447/1982/10.5.99 δ/γές Υπ. Γεωργίας. 

10. Την ανάγκη της καλύτερης προστασίας, λειτουρ¬ 
γίας, διαχείρισης και εκπλήρωσης των σκοπών του Αισθη¬ 
τικού δάσους των Στενών του Νέστου, αποφασίζουμε: 

Εγκρίνουμε τον κανονισμό λειτουργίας του Αισθητικού 
Δάσους των Στενών του Νέστου, που έχει ως εξής: 

I. Διάβαση - διακίνηση - παραμονή 

1. Η είσοδος των πάσης φύσεως επισκεπτών (ομάδες - 
άτομα) επιτρέπεται μόνο από τους ειδικά σημασμένους 
δρόμους και μονοπάτια ή τις ειδικά κατασκευασμένες ει¬ 
σόδους. 

2. Η είσοδος εντός του Αισθητικού δάσους είναι ελεύ¬ 
θερη όλες τις ημέρες του έτους από την ανατολή μέχριτη 
δύση του ηλίου. Εξαιρούνται τα μέλη των ορειβατικών, 
πολιτιστικών, φυσιολατρικών και λοιπών φιλοδασικών φο¬ 
ρέων, τα οποία μπορούν να παραμείνουν εντός του αι¬ 
σθητικού δάσους και μετά τη δύση του ηλίου, για λόγους 
εθελοντικής προστασίας, ύστερα από έγκριση της αρμό¬ 


διας Δασικής αρχής. Εξυπακούεται ότι τα μέλη των πα¬ 
ραπάνω φορέων θα πρέπει να είναι εφοδιασμένα με ειδι¬ 
κή ταυτότητα. 

3. Επιτρέπεται η είσοδος σε μαθητές - σπουδαστές - 
φοιτητές και επισκέπτες (τουρίστες ή μη), σε ομάδες 
(γκρούπ) των 20 ατόμων με συνοδό ο οποίος και θα είναι 
υπεύθυνος για την ασφάλειά τους όσο χρόνο θα βρίσκο¬ 
νται μέσα στο αισθητικό δάσος. 

4. Επιτρέπονται τα υπαίθρια γεύματα μόνο στους χώ¬ 
ρους που διαμορφώθηκαν γι’ αυτό το σκοπό (χώρος πικ¬ 
νίκ). 

5. Λόγω του έντονου ανάγλυφου (ρεμάτων - απόκρη¬ 
μνων πρανών κ.λ.π.), οι επισκέπτες για λόγους δικής τους 
ασφάλειας θα πρέπει να ακολουθούν τα υπάρχοντα ση- 
μασμένα μονοπάτια και να μην απομακρύνονται απ’ αυτά. 
Παιδιά κάτω των 12 ετών πρέπει να συνοδεύονται. 

II. Απαγορεύσεις - περιορισμοί 

Κατά την διέλευση και παραμονή στο Αισθητικό δάσος 
δεν επιτρέπεται: 

1. Η κάθε είδους χρήση φωτιάς πέραν των προκατα- 
σκευασμένων εστιών στους οργανωμένους χώρους ανα¬ 
ψυχής. 

2. Η κατασκήνωση με οποιαδήποτε μορφή (σκηνές, 
τροχόσπιτα, υπνόσακοι κ.λπ.), καθώς και η διανυκτέρευ- 
ση, εκτός από εξαιρετικές περιπτώσεις και μόνο για ερευ¬ 
νητικές αποστολές, και εθελοντικής προστασίας, μετά 
από έγκριση της Υπεύθυνης Αρχής. 

3. Η κοπή δένδρων και θάμνων, η συλλογή ή κοπή φύλ¬ 
λων, λουλουδιών, κλαδιών, η εκρίζωση φυτών μικρών ή 
μεγάλων, μονοετών ή πολυετών, εξαιρουμένης μόνο της 
κοπής ξερών ή προσβεβλημένων από ασθένειες δένδρων 
κατόπιν εγκρίσεως της αρμόδιας δασικής αρχής. 

4. Η σύλληψη εντόμων, ερπετών, ζώων, πουλιών, η 
αφαίρεση ή καταστροφή φωλεών, αυγών, νεοσσών και 
γενικότερα η ενόχληση και καταστροφή ειδών πανίδας. 

5. Η απόληψη χώματος, φυτοχώματος (χούμου). 

6. Η συλλογή και μεταφορά καυσοξύλων. 

7. Η απομάκρυνση ή καταστροφή των πάσης φύσεως 
κατασκευών, που υπάρχουν στις θέσεις εστιάσεως, θέας 
και παρατήρησης των επισκεπτών. 

8. Η πρόκληση ζημιών σε γεωλογικούς σχηματισμούς 
(σταλακτίτες, σταλαγματίτες κ.λπ.). 

9. Η βοσκή κάθε ζώου. 

10. Η ελεύθερη κυκλοφορία οποιουδήποτε κατοικίδιου 
ζώου που συνοδεύουν επισκέπτες. 

11. Το κυνήγι κάθε ζώου με οποιοδήποτε μέσο καθ’ όλη 
τη διάρκεια του έτους. 

12. Η εισαγωγή και μεταφορά εντός του Αισθητικού δά¬ 
σους κυνηγετικών κ.λ.π. όπλων. 

13. Η εγκατάσταση κυψελών μελισσοσμηνών. 

14. Η χρησιμοποίηση ηλεκτρικών γεννητριών. 

15. Η κολύμβηση εντός του τμήματος του ποταμού Νέ¬ 
στου που εντάσσεται στο Αισθητικό δάσος. 

16. Η αλιεία καθ’ όλο το έτος στον ποταμό Νέστο και 
στις πηγές που υπάρχουν. 

17. Η εγκατάσταση κινητών κυλικείων (καντίνες), η πώ¬ 
ληση τροφίμων, αναψυκτικών και άλλων αντικειμένων κα¬ 
θώς και η κατά οποιοδήποτε τρόπο έκθεση και διαμονή 
αυτών. 

18. Η χρήση ραδιοφώνων, μαγνητοφώνων ή άλλων μέ¬ 
σων που διαταράσσουν την ησυχία του Αισθητικού δά¬ 
σους. Επιτρέπεται η χρήση μεμονωμένων μουσικών ορ¬ 
γάνων. 

19. Η επίδειξη ή τοποθέτηση οποιονδήποτε πινακίδων 
και σημάτων , πλήν πληροφοριακών που θα τοποθετού¬ 
νται από την Υπηρεσία ή από άλλους φορείς κατόπιν αδεί- 
ας της αρμόδιας αρχής. 

20. Η κατ’ οιονδήποτε τρόπο και μορφή, ρύπανση του 
χώρου όπως : αναγραφή συνθημάτων, πέταγμα ή εγκα¬ 
τάλειψη υπολειμμάτων φαγητού, χαρτιών κ.λπ. και γενικά 
κάθε αντικειμένου που μπορεί να επιφέρει οπτική ρύπαν¬ 
ση του χώρου και να προσβάλει την αισθητική του. 

21. Η πραγματοποίηση αναρριχήσεων και ανεμοπτερίας. 

22. Η κυκλοφορία δικύκλων κάθε μορφής μέσα στα μο¬ 
νοπάτια. 

23. Η χρήση των υπαρχόντων δρόμων για την διεξαγω¬ 
γή δοκιμών ή αγώνων ταχύτητας αυτοκινήτων και δικύ¬ 
κλων, καθώς και η ανάπτυξη υπερβολικής ταχύτητας και 
εκκωφαντικών θορύβων. 

24. Η λήψη φωτογραφιών και βιντεοσκόπηση για εμπο¬ 
ρικούς σκοπούς χωρίς την έγκριση της Αρμόδιας Δασι¬ 
κής Αρχής. 

25. Η κατά οιονδήποτε τρόπο ενόχληση των άλλων επι¬ 
σκεπτών. 

26. Κάθε ενέργεια που θα έβλαπτε ή αλλοίωνε ή άλλαζε 
τον προορισμό του Αισθητικού δάσους. 

III. Περιορισμοί-Υποχρεώσεις 

1. Με απόφαση της αρμόδιας Δασικής Αρχής επιβάλλο¬ 
νται τοπικά και χρονικά περιορισμοί, για λόγους προστα¬ 
σίας, συγκεκριμένων θέσεων και διευκολύνσεων και 
προσδιορίζονται με σήματα ή ενημερωτικές πινακίδες. 

2. Οι επισκέπτες που διαπιστώνουν βλάβη ή κακή λει¬ 
τουργία κάποιου μέσου εξυπηρέτησης, οφείλουν να ενη¬ 
μερώσουν το υπεύθυνο όργανο ή το Δασαρχείο Σταυ- 
ρούπολης. 

3. Οι επισκέπτες πρέπει να συμμορφώνονται με τις υπο¬ 
δείξεις των ενημερωτικών πινακίδων και σημάτων και γε¬ 
νικά να αποδέχονται τις οδηγίες των δασικών οργάνων 
που είναι υπεύθυνα για την πληροφόρησή τους, για με¬ 
γαλύτερη ασφάλεια και καλύτερη αξιοποίηση του χρόνου 
τους. 

IV. Διάπλευση του ποταμού Νέστου 

1. Η διάπλευση του ποταμού Νέστου εντός των ορίων 
του Αισθητικού δάσους των Στενών του Νέστου, επιτρέ¬ 
πεται κατόπιν εκδόσεως σχετικής αδείας, από την αρμό¬ 
δια δασική αρχή, η οποία θα εκδίδεται ύστερα από αίτηση 
των ενδιαφερομένων και στην οποία αίτηση θα προσδιο¬ 
ρίζεται η ημερομηνία, ο χρόνος, ο αριθμός ατόμων και ο 
σκοπός της επίσκεψης - διάπλευσης καθώς και άλλα στοι¬ 
χεία τα οποία θα ζητούνται με βάση το έντυπο της αίτη¬ 
σης, που θα χορηγείται από το Δασαρχείο. Η υποβολήτης 
έγκρισης θα γίνεται πέντε (5) ημέρες πριν από την πραγ¬ 
ματοποίηση του διάπλου. 

2. Η διάπλευση του ποταμού θα γίνεται μόνο από τις κα¬ 
θοριζόμενες (ελεγχόμενες) εισόδους και εξόδους, που εί¬ 
ναι: 

- ΑΡΧΗ (είσοδος) της διάπλευσης είναι η θέση «Πλατά¬ 
νι», πλησίον της συμβολής του προστατευτικού αναχώ¬ 
ματος Σταυρούπολης - Κομνηνών στα ριζάτου υψώματος 
«Νησάκι» όπου και το όριο του Αισθητικού δάσους (ση¬ 
μείο 1 του χάρτη, ο οποίος αποτελεί αναπόσπαστο μέρος 
της παρούσας). 

- ΕΝΔΙΑΜΕΣΕΣ ΣΤΑΣΕΙΣ είναι ο Σ.Σ. Λιβερών - Άγιος Κο¬ 
σμάς - Σ.Σ.Κρωμνικού. 

- ΤΕΛΟΣ (έξοδος) της διάπλευσης είναι η θέση, όπου και 
το τέρμα του δρόμου Γαλάνη - Στενά Νέστου. 


3. Οι ενδιαφερόμενοι θα φροντίζουν οι ίδιοι για τα μέσα 
μετάβασης, επιστροφής, καθώς και για τα μέσα διάπλευ¬ 
σης και θα είναι αποκλειστικά υπεύθυνοι γιατην ασφάλειά 
τους. Μπορεί την διάπλευση ν’ αναλαμβάνουν και Ανα¬ 
πτυξιακές επιχειρήσεις ή Τσυριστικά γραφεία που αποδε¬ 
δειγμένα διαθέτουν το απαραίτητο εξειδικευμένο προ¬ 
σωπικό και υλικό, και έχουν την απαραίτητα άδεια του 
Ε.Ο.Τ. ή άλλης αρμόδιας Υπηρεσίας. 

4. Η διάπλευση του ποταμού θα γίνεται χωρίς μηχανο¬ 
κίνητα πλωτά μέσα και μόνο κατά την διάρκεια της ημέ¬ 
ρας (ανατολή - δύση). 

5. Απαγορεύεται γενικά η διανυκτέρευση μέσα στο αι¬ 
σθητικό δάσος. Επιτρέπεται μόνο σε ερευνητές, μετά από 
αίτησή τους για διάπλευση και διανυκτέρευση και αφού 
εγκριθεί από την Αρμόδια Δασική Αρχή. 

6. Η διάπλευση δύναται να απαγορευθεί, αναβληθεί ή 
να μειωθεί ο αριθμός των επισκεπτών, για ορισμένη πε¬ 
ρίοδο, όταν πραγματοποιούνται έργα ή ερευνητικές ερ¬ 
γασίες κ.λπ., που επιβάλλουν την αποφυγή διατάραξης 
του οικοσυστήματος της περιοχής ή για άλλους λόγους 
προστασίας του αισθητικού δάσους, μετά από έκδοση 
έκτακτης ρυθμιστικής διάταξης από την Αρμόδια Δασική 
Αρχή. 

7. Απαγορεύεται η στάθμευση των πλωτών μέσων και η 
είσοδος των επισκεπτών στις περιοχές ανάπαυσης των 
αποδημητικών, ενδημικών πτηνών κατά την περίοδο από 
1 Φεβρουάριου μέχρι 30 Ιουνίου (Περίοδος αναπαραγω¬ 
γής), όπως αυτές καθορίζονται με πινακίδες της Υπηρε¬ 
σίας. Κατά την περίοδο αυτή ο αριθμός των μέσων πλεύ¬ 
σης δεν επιτρέπεται να είναι μεγαλύτερος των τριών ανά 
ώρα και με ευθύνη των διενεργούντων του διάπλου δεν 
επιτρέπονται οι φωνασκίες - άσματα - σφυρίγματα ή χρή¬ 
ση ηχητικών οργάνων. 

8. Η διάπλευση του ποταμού για ερευνητικούς ή εκπαι- 
δετικούς σκοπούς, από μεμονωμένους ερευνητές ή ομά¬ 
δες, γίνεται σύμφωνα με την παρακάτω διαδικασία: 

α) Στις ερευνητικές αποστολές δεν μπορούν να συμμε¬ 
τέχουν πάνω από έξι (6) άτομα κάθε φορά. 

β) Απαγορεύεται η διανυκτέρευση στην περιοχή του αι¬ 
σθητικού δάσους, τα Σαββατοκύριακα και τις αργίες. 

γ) Οι ερευνητές οι ίδιοι, εξασφαλίζουν τα μέσα μετάβα¬ 
σης - διακίνησης - διάπλευσης και διαμονής. 

δ) Με την υποβολή της αίτησης, προς την αρμόδια δα¬ 
σική αρχή, για έγκριση της διάπλευσης θα γνωστοποιού¬ 
νται και τα ονοματεπώνυμα των μελών που θα συμμετέ¬ 
χουν στην αποστολή, η ειδικότητά τους, ο ερευνητικός - 
εκπαιδευτικός φορέας που εκπροσωπούν ή για λογαρια¬ 
σμό του οποίου εργάζονται ή συνεργάζονται, καθώς επί¬ 
σης το είδος και το πρόγραμμα των ερευνητικών εργα¬ 
σιών ή εκπαιδευτικών δραστηριοτήτων τους. 

ε) Απαγορεύεται η συμμετοχή άλλων μη αρμοδίων ατό¬ 
μων στις ερευνητικές - εκπαιδευτικές αποστολές. 

στ) Ομάδες αλλοδαπών ερευνητών ή εκπαιδευτικών - 
εκπαιδευομένων θα συνοδεύονται κατά την παραμονή 
τους στην περιοχή από Έλληνα ερευνητή ή επιστήμονα ή 
δασικό όργανο ή άλλο κατάλληλο οδηγό - συνοδό, τον 
οποίο θα εγκρίνει η αρμόδια δασική αρχή. Η δαπάνη για 
την αμοιβή συνοδού οδηγού θα καταβάλλεται από την εν- 
διαφερόμενη ερευνητική ομάδα. 

ζ) Μετά το τέλος των επισκέψεων - εργασιών , θα υπο¬ 
βάλλεται στην αρμόδια δασική αρχή σε δύο αντίτυπα έκ¬ 
θεση με τα αποτελέσματα των ερευνητικών - εκπαιδευτι¬ 
κών δραστηριοτήτων. 

η) Σε εξαιρετικές περιπτώσεις και μετά από αιτιολογη¬ 
μένη πρόταση, μπορούν να γίνονται αποκλίσεις από τους 
όρους των παραγράφων (α) και (β) μετά από έγκριση της 
αρμόδιας δασικής αρχής. 

θ) Μετά το πέρας της επίσκεψης - διάπλευσης, τυχόν 
προβλήματα θα αναφέρονται εγγράφως στην αρμόδια 
δασική αρχή. 

ι) Σε κάθε περίπτωση, εκτός των ως άνω, ισχύουν και 
εφαρμόζονται οι διατάξεις του Π.Δ. 67/1981 (ΦΕΚ23Α/1981 
και ΦΕΚ 43Α/1981) «Περί προστασίας της αυτοφυούς χλω¬ 
ρίδας και άγριας πανίδας και καθορισμού διαδικασίας συ¬ 
ντονισμού και ελέγχου της έρευνας επ’ αυτών». 

V. Εφαρμογή κανονισμού 

1. Ο έλεγχος εφαρμογής του κανονισμού είναι υποχρέ¬ 
ωση των δασικών υπαλλήλων και των εντεταλμένων για 
την προστασία του Αισθητικού δάσους οργάνων, των 
Αστυνομικών οργάνων, των διαφόρων Φιλοδασικών - Πε¬ 
ριβαλλοντικών Συλλόγων και Οργανώσεων και κάθε φιλό¬ 
τιμου, φιλόνομου και φιλοπρόοδου πολίτη. 

2. Όποιος παραβαίνει τις διατάξεις του παρόντος κανο¬ 
νισμού τιμωρείται κατά τις διατάξεις του Ν.Δ. 86/69, του 
Ν.Δ. 996/71 , του Ν. 177/75 και του Ν. 998/79. 

3. Από την εφαρμογή του παρόντος κανονισμού δεν 
προκαλείται δαπάνη του Δημοσίου. 

4.0 παρόν κανονισμός να δημοσιευθεί στην Εφημερίδα 
της Κυβερνήσεως και η ισχύς του αρχίζει από την ημερο¬ 
μηνία δημοσίευσής του. 

Καβάλα, 31 Οκτωβρίου 2000 

Ο Γενικός Γραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

Αριθ. 5375 (5) 

Σύσταση Δημοτικής Επιχείρησης Σταθμών αυτοκινήτων 
(Δ.Ε.Σ.Α.Δ.) Δήμου Διδυμοτείχου Ν. Έβρου. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις» (ΦΕΚ 107/97 τ. Α'). 

2. Τις διατάξεις του Ν. 2539/97 «Συγκρότηση της πρω¬ 
τοβάθμιας Τοπικής Αυτοδιοίκησης» (ΦΕΚ 244/97 τ. Α') 

3. Τις διατάξεις των άρθρων 277 - 284 και 291 του Δ. Κ. Κ. 
Π.Δ. 410/95 όπως τροποποιήθηκαν και συμπληρώθηκαν 
με τις διατάξεις του άρθρου 11 παρ. 22, 23 και 24 του Ν. 
2503/97 «Σύσταση και Νομική Φύση Επιχειρήσεων 
Ο.Τ.Α.». 

4. Των αριθμ. 670/2-3-2000 απόφαση του Γεν. Γραμμα¬ 
τέα Περιφέρειας Ανατολικής Μακεδονίας - Θράκης « Ανά¬ 
θεση άσκησης αρμοδιοτήτων». 

5. Την αριθμ. 190/2000 απόφαση του Δημοτικού Συμ¬ 
βουλίου Διδυμοτείχου για την σύσταση της Δημοτικής 
Επιχείρησης σταθμών αυτοκινήτων Διδυμοτείχου. 

6. Την πλήρη οικονομοτεχνική μελέτη που συντάχθηκε 
για την σύσταση της επιχείρησης. 

7. Την αριθμ. 25027/9.4.84 απόφαση του Υπουργού 
Εσωτερικών (ΦΕΚ. 244/τ. Β'/19.4.84). 

8. Τις διατάξεις του άρθρου 29Ατου Ν. 1558/85 το οποίο 
προστέθηκε με το άρθρο 27 του 2081/92 και αντικατα- 
στάθηκε από το άρθρο 1 παρ. 2 Ν. 2649/97. 


9. Την αριθμ. 38112/30.11.99 απόφαση ΥΠΕΣΔΔΑ «Διοί¬ 
κηση αμιγούς Δημοτικής και Κοινοτικής Επιχείρησης», 
αποφασίζουμε: 

Συστήνουμε στον Δήμο Διδυμοτείχου Ν. Εβρου αμιγή 
Δημοτική Επιχείρηση με την επωνυμία: «ΔΗΜΟΤΙΚΗ ΕΠΙ¬ 
ΧΕΙΡΗΣΗ ΣΤΑΘΜΩΝ ΑΥΤΟΚΙΝΗΤΩΝ ΔΙΔΥΜΟΤΕΙΧΟΥ 
(Δ.Ε.Σ.Α.Δ.)» ως ίδιο Νομικό Πρόσωπο, το οποίο διέπεται 
από τις διατάξεις των άρθρων 277 έως και 284 του Δ. Κ. Κ. 
(Π.Δ. 410/95) όπως ισχύει σήμερα. 

Σκοπός: α) Η ίδρυση, λειτουργία και εκμετάλλευση δη¬ 
μόσιας χρήσης σταθμών αυτοκινήτων, β) Η εκτέλεση έρ¬ 
γων που έχουν ως σκοπό την εξυπηρέτηση του κοινού κα¬ 
θώς και η οικονομική εκμετάλλευση των έργων αυτών, γ) 
Η παροχή υπηρεσιών ποιότητας με σκοπό την εξυπηρέ¬ 
τηση του κοινού. 

Διάρκεια: Ορίζεται σε είκοσι (20) έτη, από την δημοσί¬ 
ευση της Εφημερίδα της Κυβερνήσεως. 

Έδρα: Ορίζεται ο Δήμος Διδυμοτείχου. 

Διοίκηση: Η επιχείρηση διοικείται από επταμελές (7) Διοι¬ 
κητικό Συμβούλιο, εκ των οποίων τρεις (3) αιρετοί εκπρό- 
σωποιτου Δήμου Διδυμοτείχου (έκτων οποίων ένα προέρ¬ 
χεται απάτην μειοψηφία), δύο (2) εκπρόσωποι κοινωνικών 
φορέων του Δήμου, δύο (2) δημότες ή κάτοικοι του Δήμου 
Διδυμοτείχου που έχουν γνώσεις με το αντικείμενο. Σε πε¬ 
ρίπτωση που οι εργαζόμενοι στην επιχείρηση είναι περισ¬ 
σότεροι από είκοσι (20), θα μετέχει και ένας εκπρόσωπος 
των εργαζομένων στην θέση ενός Δημότη ή κατοίκου του 
Δήμου Διδυμοτείχου, χωρίς τροποποίηση της συστατικής 
πράξης. Ο Πρόεδρος και ο Αντιπρόεδρος του Διοικητικού 
Συμβουλίου της επιχείρησης ορίζεται από το Δημοτικό Συμ¬ 
βούλιο. Η θητεία του Διοικητικού Συμβουλίου της επιχείρη¬ 
σης ακολουθεί την θητεία της Δημοτικής Αρχής. Με από¬ 
φαση του Διοικητικού Συμβουλίου η οποία εγκρίνεται από 
το Δημοτικό Συμβούλιο καθορίζεται ο κανονισμός Λειτουρ¬ 
γίας της επιχείρησης ο οποίος ορίζει τα υπόλοιπα όργανα 
διοίκησης και τις αρμοδιότητες τους και ο κανονισμός δια¬ 
χείρισης. 

Κεφάλαιο: Το αρχικό - ιδρυτικό κεφάλαιο της Δημοτικής 
Επιχείρησης ανέρχεται σε 230.000.000 δρχ. λαμβάνο- 
ντας υπόψη: 

• Την ιδία συμμετοχή της επιχείρησης 144.000.000δρχ. 
για την υλοποίηση της επένδυσης. 

• Το αναγκαίο κεφάλαιο κίνησης - λειτουργίας της επι¬ 
χείρησης 5.206.289 δρχ. όπως αυτό προσδιορίζεται από 
την οικονομοτεχνική μελέτη. 

• Την υλοποίηση της επένδυσης ίδρυσης δημόσιας 
χρήσης σταθμού αυτοκινήτων 90 θέσεων στο Διδυμότει¬ 
χο, σύμφωνα με την ΙΕ/5398Π02/1/34/Ν. 260/98 απόφα¬ 
ση του Γ ενικού Γ ραμματέα Περιφέρειας Ανατολικής Μα¬ 
κεδονίας - Θράκης υπαγωγής της επένδυσης στις διατά¬ 
ξεις του Ν. 2601/98 όπου η ίδια συμμετοχή ανέρχεται σε 
71.000.000 δρχ. και το αναγκαίο κεφάλαιο κίνησης ανέρ¬ 
χεται σε 3.576.000 δρχ. 

• Την στρογγυλοποίηση ποσών - απρόβλεπτα 6.017.711 

δρχ. 

Το αρχικό ιδρυτικό κεφάλαιο της επιχείρησης θα κατα¬ 
βληθεί ως ακολούθως: 

• Με την δημοσίευση της συστατικής πράξης θα κατα¬ 
βληθούν 74.576.000 δραχμές. 

• Το υπόλοιπο θα καταβάλλεται σε δόσεις των 
30.000.000 δρχ. ανά τρίμηνο, αρχής γενομένης από τον 
μήνα Νοέμβριο 2000 ήτοι: 

ΟΚΤΩΒΡΙΟΣ 2000 

ποσό 

74.576.000 

δρχ- 

ΝΟΕΜΒΡΙΟΣ 2000 

ποσό 

30.000.000 

δρχ- 

ΦΕΒΡΟΥΑΡΙΟΣ 2001 

ποσό 

30.000.000 

δρχ- 

ΜΑΙΟΣ 2001 

ποσό 

30.000.000 

δρχ- 

ΑΥΓΟΥΣΤΟΣ 2001 

ποσό 

30.000.000 

δρχ- 

ΝΟΕΜΒΡΙΟΣ 2001 

ποσό 

30.000.000 δον. + 5 

1.424.000 δρχ. 

ΣΥΝΟΛΟ: 


230.000.000 δρχ. 



Ακίνητη περιουσία: Ο Δήμος Διδυμοτείχου δεν μεταβιβά¬ 
ζει ακίνητη περιουσία στην επιχείρηση αλλά διαθέτει την 
δωρεάν παραχώρηση της χρήσης α) του ακινήτου του που 
βρίσκεται στην κεντρική πλατεία του Διδυμοτείχου και έχει 
πρόσωπο επί της οδού Δημοκρατίας και Κόρζωνος συνολι¬ 
κής επιφάνειας 2.380 μ 2 (μαζί με το υπάρχον κτίριο που θα 
χρησιμοποιηθεί από την επιχείρηση ) και β) του ακινήτου 
που βρίσκεται επί της οδού Βασ. Γεωργίου και Ορφέως γω¬ 
νία συνολικής επιφάνειας 2.500 μ 2 . Η παραχώρηση της χρή¬ 
σης των ανωτέρω δημοτικών ακινήτων γίνεται για όσο χρο¬ 
νικό διάστημα λειτουργεί η δημοτική επιχείρηση και απο¬ 
κλειστικά και μόνο για την χρήση που προορίζεται. 

Πόροι: Οι πόροι - έσοδα της Δημοτικής επιχείρησης θα 
προέρχονται από την λειτουργία και εκμετάλλευση δημό¬ 
σιας χρήσης σταθμών αυτοκινήτων, δάνεια, κληρονομιές, 
εισφορές, δωρεές και κληροδοσίες. 

Διάλυση: Η επιχείρηση διαλύεται: α) Με απόφαση του Δη¬ 
μοτικού Συμβουλίου, με την απόλυτη πλειοψηφία των με¬ 
λών του και απόφαση του Γεν. Γραμματέατης Περιφέρειας 
Ανατ. Μακεδονίας - Θράκης που δημοσιεύεται στο ΦΕΚ. β) 
Όταν λήξει χωρίς να παραταθεί η διάρκεια της επιχείρησης 
και γ) Σε περίπτωση πτώχευσης της επιχείρησης. Την διά¬ 
λυση της επιχείρησης ακολουθεί η εκκαθάριση. Εκτός από 
την περίπτωση της πτώχευσης, η εκκαθάριση γίνεται από 
εκκαθαριστές που ορίζονται από το Δημοτικό Συμβούλιο. 
Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. Το υπό¬ 
λοιπο περιέρχεται στον Δήμο Διδυμοτείχου. 

Η συγκρότηση, λειτουργία, αρμοδιότητες οργάνων δι¬ 
οίκησης, η οργάνωση, η λειτουργία, διαχείριση και επο- 
πτεία της επιχείρησης διέπονται από τις σχετικές με τις 
Δημοτικές επιχειρήσεις διατάξεις του Π.Δ. 410/95 όπως 
ισχύει σήμερα και την αριθμ. 25027/9.4.84 απόφαση του 
Υπουργού Εσωτερικών, που δημοσιεύθηκε στο ΦΕΚ 
244/19.4.84 απόφαση του Υπουργού Εσωτερικών, που 
δημοσιεύθηκε στο ΦΕΚ 244/19.4.84τεύχος Β’. 

Από τις διατάξεις της παρούσας απόφασης προκαλεί- 
ται δαπάνη εις βάρος του προϋπολογισμού του Δήμου Δι¬ 
δυμοτείχου ύψους 230.000.000 δρχ.- 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αλεξανδρούπολη, 23 Οκτωβρίου 2000 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
Λ. ΤΣΑΚΜΑΚΙΔΗΣ 

-Φ- 

Αριθ. 13761 (6) 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δήμου Εστιαιώτιδας Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 8 παρ. 5 Ν. 2307/95. 


2. Τις διατάξεις του άρθρου 34 Ν. 2190/94, του Π.Δ. 
37α/87 και του Π.Δ. 22/90. 

3. Τις διατάξειςτου άρθρου 27 Ν. 2081/92 και της αριθμ. 
550/7.10.92 εγκύκλιο της Γραμματείας του Υπουργικού 
Συμβουλίου. 

4. Την αριθμ. 65/2000 απόφαση του Δήμου Εστιαιώτι- 
δας Νομού Τρικάλων. 

5. Την 43/2000 γνωμοδότηση του Υπηρεσιακού Συμ¬ 
βουλίου Προσωπικού Ο.Τ.Α. Ν. Τρικάλων, αποφασίζουμε: 

Εγκρίνουμε την αριθμ. 65/2000 απόφαση του Δήμου 
Εστιαιώτιδας Νομού Τρικάλων με την οποία τροποποιεί¬ 
ται ο Οργανισμός Εσωτερικής Υπηρεσίας (Ο.Ε.Υ.) του Δή¬ 
μου Εστιαιώτιδας ως εξής: 

1. Στο άρθρο 9του Ο.Ε.Υ. (τακτικές οργανικές θέσεις με 
σχέση εργασίας Δημοσίου Δικαίου) συστήνονται και προ¬ 
στίθενται οι παρακάτω θέσεις: 

α) Τρεις (3) θέσεις του κλάδου ΔΕ38 χειριστών Η/Υ. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Εστιαιώ- 
τιδας, το ύψος της οποίας ανέρχεται στο ποσό των 
15.000.000 δρχ. 

Κατά τα λοιπά ο Ο.Ε.Υ. του Δήμου Εστιαιώτιδας , που 
δημοσιεύτηκε στο ΦΕΚ 929/26.5.99/τ.Β' παραμένει ως 
έχει. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Τρίκαλα, 3 Νοεμβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΒΑΣΙΛΕΙΟΣ ΤΣΑΤΣΑΓΙΑΣ 

-Φ- 

Αριθ. 4825 (7) 

Τροποποίηση συστατικής πράξης Δημοτικής Επιχείρη¬ 
σης Τουριστικής και Πολιτιστικής Ανάπτυξης Κιλκίς. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 277 έως 284 του Π.Δ. 
410/1995 (Δημοτικός και Κοινοτικός Κώδικας). 

2. Την απόφαση του Υπουργού Εσωτερικών με αριθμό 
80547/23.12.1987 που δημοσιεύθηκε στο 784/31.12.87 
ΦΕΚ τεύχος Β’ και αφορά την σύσταση δημοτικής επιχεί¬ 
ρησης τουριστικής και πολιτιστικής ανάπτυξης Κιλκίς. 

3. Την 276/2000 απόφαση του Δ.Σ. Κιλκίς με την οποία 
αποφασίζεται η αύξηση του κεφαλαίου της επιχείρησης 
κατά 31.200.000 δρχ. 

4. Την 4526/6.10.2000 αξιολόγηση της οικονομοτεχνι¬ 
κής μελέτης της ΔΕΤΠΑΚ. 

5. Την 5631/26.7.2000 απόφαση του Γεν. Γραμματέα 
Περιφέρειας Κεντρικής Μακεδονίας, αποφασίζουμε: 

Τροποποιούμε την συστατική πράξη της αμιγούς επι¬ 
χείρησης του Δήμου Κιλκίς με την επωνυμία «Δημοτική 
Επιχείρηση Τουριστικής και Πολιτιστικής Ανάπτυξης», 
στο μέρος που αναφέρεται στην συμμετοχή του Δήμου 
στο μετοχικό κεφάλαιο της επιχείρησης ώστε να γίνει από 
49.200.000 δρχ. που ήταν σε 80.400.000 δρχ., δηλαδή αυ¬ 
ξάνεται κατά 31.200.000δρχ. 

Με την απόφαση αυτή προκαλείται δαπάνη σε βάρος 
του προϋπολογισμού του Δήμου Κιλκίς ύψους 31.200.000 
δρχ. Η οποία έχει προβλεφθεί στον Κ.Α. 211.9ι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 24 Οκτωβρίου 2000 
Με εντολή Γενικού Γραμματέα Περιφέρειας 
Ο Γενικός Διευθυντής 
ΔΗΜ. ΣΑΡΗΓΙΑΝΝΗΣ 

-♦- 

Αριθ. 15002 (8) 

Τροποποίηση της συστατικής πράξης του Νομικού Προ¬ 
σώπου με την επωνυμία «2η Ενιαία Σχολική Επιτροπή 
Δημοτικού Σχολείου και Νηπιαγωγείου» Κάτω Ποροϊ- 
ωνΔήμου Κερκίνης Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/1995. 

2. Τις διατάξειςτου άρθρου 5του Ν. 1894/1990. 

3. Την αριθ. 5631/26.7.2000 απόφασή μας Ορισμός ει¬ 
σηγητών και μεταβίβαση εξουσίας υπογραφής « Με εντο¬ 
λή Γ ενικού Γ ραμματέα». 

4. Την αριθ. ΕΣ/21386/20.9.1989 (ΦΕΚ 736/89 τ. Β) από¬ 
φαση του Νομάρχη Σερρών με την οποία συστήθηκε στην 
πρώην κοινότητα Κάτω Ποροϊων ίδιο νομικό πρόσωπο με 
την επωνυμία «2η Ενιαία Σχολική Επιτροπή Δημ. Σχολείου 
και Νηπιαγωγείου». 

5. Την αρίθ. 275/2000 απόφαση του Δ.Σ. Κερκίνης περί 
τροποποιήσεως της συστατικής πράξης του ανωτέρω 
Νομικού Προσώπου, αποφασίζουμε: 

α) Τροποποιούμε την αριθ. ΕΣ/21386/20.9.1989 απόφα¬ 
ση του Νομάρχη Σερρών ως προς τις παραγράφους 1 και 
3 αυτής ως εξής: 

1. Συστήνουμε στο Δήμο Κερκίνης του Νομού Σερρών 
ίδιο Νομικό Πρόσωπο Δημοσίου Δικαίου με την επωνυμία 
«2η Ενιαία Σχολική Επιτροπή Νηπιαγωγείου Δ.Δ. Κάτω 
Ποροϊων». 

3.Το Νομικό Πρόσωπο διοικείται από διοικητικό συμ¬ 
βούλιο η σύνθεση του οποίου θα καθορισθεί με απόφαση 
του Δημοτικού Συμβουλίου Κερκίνης κατά τις διατάξεις 
των άρθρων 203 του Π.Δ/τος 410/1995 και 5 του Ν. 
1894/1990. 

Το Διοικητικό Συμβούλιο εκλέγει από τα μέλη του τον 
Αντιπρόεδρό του. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. Η θητείατου πρώτου Δ.Σ. λή¬ 
γει με τη λήξη της παρούσης δημοτικής περιόδου στις 
31.12.2002. 

β) Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Κερκί¬ 
νης το ύψος της οποίας δεν μπορεί να προϋπολογισθεί. Η 
αντιμετώπιση της εν λόγω δαπάνης θα γίνεται με την εγ¬ 
γραφή κατ’ έτος ανάλογου ποσού στον Κ.Α. 211.9 του 
προϋπολογισμού του Δήμου Κερκίνης με Την ένδειξη 
«επιχορήγηση σχολικών επιτροπών για λειτουργικές δα¬ 
πάνες». 

Κατά τα λοιπά ισχύει η αρίθ. Ε Σ/21386/20.9.1989 από¬ 
φαση του Νομάρχη Σερρών. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 30 Οκτωβρίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. ΦΓ10/19725 (9) 

Τροποποίηση της ΦΓ10/15698/20.9.2000 αποφάσεως 
του Προέδρου του Ελεγκτικού Συνεδρίου. 

Ο ΠΡΟΕΔΡΟΣ ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ 

Έχοντας υπόψη: 

1. Τις διατάξειςτου άρθρου 7του Π.Δ/τος 774/1980 «πε¬ 
ρί κωδικοποιήσεως κ.λπ.». 

2. Τις διατάξειςτου άρθρου 13παρ. 2του Ν. 2298/1995. 

3. Τις διατάξειςτου άρθρου 8του Ν. 2741/1999. 

4. Τη ΦΓ10/15698/20.9.2000 απόφασή μας και 

5. Τις ανάγκες της Υπηρεσίας, αποφασίζουμε: 

Τροποποιούμε τη ΦΓ10/15698/20.9.2000 απόφαση«πε- 

ρί/συγκροτήσεως των Κλιμακίων του Ελεγκτικού Συνε¬ 
δρίου» για το δικαστικό έτος 2000 - 2001 και ορίζουμε ότι: 
α) ο Πάρεδρος Αντώνιος Νικητάκης θα υπηρετεί στο Ζ’ 
Κλιμάκιο αντί του Γ’ Κλιμακίου και β) ο Εισηγητής Ιωάννης 
Κάρκαλης θα υπηρετεί μόνο στο ΣΤ’ Κλιμάκιο. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 2 Νοεμβρίου 2000 

Ο Πρόεδρος 
ΚΩΝΣΤΑΝΤΙΝΟΣ ΡΙΖΟΣ 

-♦- 

Αριθ. 15093/2000 (10) 

Έγκριση τροποποίησης του άρθρου 6 των κανονισμών 
των αμοιβαίων κεφαλαίων «ΜΑΒΡΙΝ ΕυΒΟΙΑΝϋ ΔΙΕ¬ 
ΘΝΕΣ ΜΕΤΟΧΙΚΟ» και «ΜΑΒΕΙΝ ΟΙ_ΟΒΑΙ_ ΔΙΕΘΝΕΣ 
ΜΕΤΟΧΙΚΟ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 5/202/2.11.2000) 

Αφού έλαβε υπόψη: 

1. Τις διατάξειςτου άρθρου 23του Ν. 1969/1991 (ΦΕΚ 
Α 167) «Εταιρείες επενδύσεων χαρτοφυλακίου, αμοιβαία 
κεφάλαια, διατάξεις εκσυγχρονισμού και εξυγιάνσεως 
της κεφαλαιαγοράς και άλλες διατάξεις» όπως ισχύει. 

2. Την απόφαση 71/2.4.1996 θέμα 1 του Διοικητικού 
Συμβουλίου της Επιτροπής Κεφαλαιαγοράς, με την οποία 
εξουσιοδοτεί την Εκτελεστική Επιτροπή για τη λήψη απο¬ 
φάσεων, σύμφωνα με την παράγραφο 2 του άρθρου 78 
του Ν. 1969/1991 (ΦΕΚ Α 167) «Εταιρείες επενδύσεων 
χαρτοφυλακίου, αμοιβαία κεφάλαια, διατάξεις εκσυγ¬ 
χρονισμού και εξυγιάνσεως της κεφαλαιαγοράς και άλ¬ 
λες διατάξεις», όπως ισχύει. 

3. Τους κανονισμούς των ανωτέρω αμοιβαίων κεφαλαί¬ 
ων που διαχειρίζεται η εταιρεία «ΜΑΒΡΙΝ ΑΕΔΑΚ». 

4. Την από 30.10.2000 αίτηση της διαχειρίστριας εται¬ 
ρείας «ΜΑΒΡΙΝ ΑΕΔΑΚ» με τους υποβληθέντες τροπο¬ 
ποιημένους κανονισμούς των παραπάνω αμοιβαίων κε- 

φαλαίων τους οποίους υπογράφει ο θεματοφύλακας, 
«ΤΡΑΠΕΖΑ ΠΕΙΡΑΙΩΣ Α.Ε.». 

5. Σχετική εισήγηση του Δημητρίου Μαρίνου, αποφασί¬ 
ζει ομόφωνα: 

Εγκρίνει την τροποποίηση του άρθρου 6 των κανονι¬ 
σμών των αμοιβαίων κεφαλαίων «ΜΑΒΡΙΝ ΕυΒΟΕΑΝϋ 
ΔΙΕΘΝΕΣ ΜΕΤΟΧΙΚΟ» και «ΜΑΒΡΙΝ ΟΙ_ΟΒΑΙ_ ΔΙΕΘΝΕΣ 
ΜΕΤΟΧΙΚΟ» σύμφωνα με τους υποβληθέντες από τη δια- 


χειρίστρια εταιρεία «ΜΑΒΡΙΝ ΑΕΔΑΚ» τροποποιημένους 
κανονισμούς. Οι τροποποιήσεις αφορούν το ύψος της 
προμήθειας του εξωτερικού συμβούλου επενδύσεων. 

ΡΙ παρούσα να δημοσιευθεί στην Εφημερίδα της Κυ- 
βερνήσεως. 

Ο Α' Αντιπρόεδρος 
ΓΕΩΡΓΙΟΣ ΦΛΩΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




